KOMMISSIONENS FORORDNING (EF) Nr. 1548/98 af 17. juli 1998 om ændring af forordning (EF) nr. 1435/97 om bestemmelse af de medlemsstater, i hvilke der kan gennemføres salgskampagner til fremme af forbruget af druesaft i produktionsåret 1996/97
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 2087/97 (2), særlig artikel 46, stk. 5, og artikel 81, og
ud fra følgende betragtninger:
I betragtning af det tidsrum, der er nødvendigt for at afslutte gennemgangen af programmerne, bør fristen for underskrivning af kontrakter, jf. artikel 1, stk. 2, i Kommissionens forordning (EF) nr. 1435/97 (3), ændret ved forordning (EF) nr. 1035/98 (4), forlænges;
som følge af reglen i den ændrede tekst er fristen den 1. juli 1998; forordningen bør derfor træde i kraft på dagen for dens offentliggørelse;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Artikel 1, stk. 2, i forordning (EF) nr. 1435/97 affattes således:
»2. Kontrakter, der udfærdiges i forbindelse med denne salgskampagne, underskrives senest den 27. juli 1998. Kontraktbeløbet udbetales senest tre måneder efter kontrakternes korrekte gennemførelse.«
Artikel 2
Denne forordning træder i kraft på dagen for offentliggørelsen i Den Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. juli 1998.